
Përmbajtja:

I. Qëllimet e arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i Kornizës Shqiptare të Kualifikimit (KSHK), referuar Kornizës Europiane të Kualifikimit (KEK).
II. Profili profesional i nxënësve në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  referuar nivelit IV të KEK.
1. Kërkesat e pranimit të nxënësve në arsimin profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
2. Kompetencat e përgjithshme të nxënësve në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK. 
3. Kompetencat profesionale të nxënësve në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK. 
4. Mundësitë e punësimit dhe të arsimimit të mëtejshëm në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
III. Plani mësimor për kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
IV. Udhëzime për planin mësimor.
V. Udhëzime për  procesin mësimor.

VI. Udhëzime për vlerësimin dhe provimet.

VII. Të dhëna për çertifikatën që fitohet në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
VIII. Programet e përgjithshme të lëndëve teorike profesionale. 

IX. Përshkruesit e moduleve të praktikës profesionale të detyruar.
X. Programi orientues për provimet përfundimtare të nivelit.

I. Qëllimet e arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
Qëllimi kryesor i arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  është të përgatisë specialistë të nivelit teknik/menaxher të mesëm në fushën e kërkimit, shpimit dhe shfrytëzimit të naftës, gazit dhe ujit dhe t’i bëjë të aftë për t’u punësuar në veprimtaritë e menaxhimit të një reparti, sektori, linje prodhimi, brigade, ose njësie të ngjashme të kësaj fushe, apo për krijimin dhe menaxhimin e një biznesi privat, person fizik ose juridik si dhe të zhvillojë personalitetin e individëve për të jetuar në përshtatje me botën që i rrethon. 
Për të realizuar këtë, shkolla profesionale u krijon nxënësve:

· mundësi të përshtatshme për të nxënë, pavarësisht nga gjinia, raca, besimi dhe aftësitë;

· mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat, të mjaftueshme për të lehtësuar punësimin dhe përparimin drejt formimit profesional dhe arsimit të mëtejshëm;

· mbështetje për t’u njohur me parimet e zhvillimit të qëndrueshëm, me rregullat e sigurimit teknik e të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi;

· mbështetje për t’u njohur me teknologjitë e proceset teknologjike bashkëkohore e të perspektivës, që lidhen me kualifikimin profesional përkatës;

· mbështetje për të zhvilluar ndjenjën e disiplinës, kuriozitetin intelektual dhe profesional, aftësitë sipërmarrëse dhe menaxhuese, si dhe vlerat morale;

· mbështetje për t’u zhvilluar psikologjikisht dhe fizikisht, për të përballuar vështirësitë që do të ndeshin gjatë veprimtarive të ardhshme profesionale dhe akademike;

· mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  referuar nivelit IV të KEK.
1. Kërkesat e pranimit të nxënësve në arsimin profesional nё kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
Në shkollat që ofrojnë arsimin profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  kanë të drejtë të regjistrohen të gjithë të rinjtë që:

· kanë mbaruar arsimin profesional në një nga kualifikimet profesionale të nivelit III të KSHK, referuar nivelit III të KEK, të kualifikimit profesional “Kërkim, shpim dhe shfrytëzim për naftë, gaz dhe ujë”; 

· janë në kushte shëndetësore, që e lejojnë kryerjen e detyrës për përballimin e kërkesave të këtij niveli të arsimit profesional;

· pranohen edhe individë që kanë aftësi ndryshe, për të cilët ofruesi i kualifikimit krijon kushte dhe përshtat programin në përputhje me aftësitë që shfaqin.
2. Kompetencat e përgjithshme të nxënësve në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK. 
Në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  nxënësi do të zotërojë këto kompetenca të përgjithshme kryesore:  

· Të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme kulturore, sociale, ligjore, organizative e tekniko-profesionale;

· Të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional dhe ti shpërndajë ato, në dobi të kolegëve e punonjësve;

· Të nxisë potencialin e tij/saj të brendshëm në kërkim të vazhdueshëm për zgjidhje të reja më efektive dhe më eficiente;

· Të ndërmarrë apo hedhë vazhdimisht ide te reja, duke hartuar projekte të reja, struktura të reja organizative, të cilat sjellin përmirësimin e strukturave ekzistuese;

· Të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror;

· Të respektojë rregullat dhe parimet e gjithëpërfshirës; 

· Të manifestojë guxim dhe aftësi sipërmarrëse për të ardhmen e tij/saj;

· Të tregojë vetëkontroll gjatë ushtrimit të veprimtarive të tij/saj, te jete i/e matur dhe i/e sjellshëm me eprorët, vartësit, partnerët etj.;

· Të organizojë drejt procesin e të nxënit të tij/saj dhe të shfaqë gatishmërinë dhe vullnetin për të nxënë gjatë gjithë jetës;

· Të respektojë parimet e punës në grup dhe të bashkëpunojë aktivisht në arritjen e objektivave të caktuara;

· Të vlerësojë dhe vetëvlerësojë aftësitë e tij/saj, nisur nga kritere të drejta, si bazë për të përmirësuar dhe çuar më tej arritjet e tij/saj;

· Të jetë i/e hapur dhe të veprojë si një ndërlidhës midis njësisë së tij/saj të shërbimit dhe njësive të tjera brenda institucionit apo ndërmjet institucionit dhe të tretëve jashtë tij/saj, si furnitorët, klientët, partneret, etj., duke ndihmuar në realizimin e qëllimeve të njësisë së shërbimit;

· Të demonstrojë aftësi për të përmbushur detyrat brenda afateve sipas një plani të caktuar;

· Të marrë nisma për të bashkëpunuar me të tjerët, qofshin individë, grupe apo institucione;

· Të demonstrojë sjellje të përgjegjshme dhe etike në veprimtari, aktivitete social-kulturore dhe komunitet;

· Të demonstrojë aftësi për të punuar në mënyrë të pavarur dhe për qenë pjesëmarrës pro aktiv në grup;

· Të demonstrojë përgjegjshmëri ndaj mjedisit dhe të mirave publike;

· Të pranojë dhe të promovojë risitë dhe ndryshimet;

· Të demonstrojë marrjen e nismave për të zhvilluar dhe zbatuar një ide;

· Të demonstrojë zotësi për të nxënë nga dështimet dhe për të këmbëngulur drejt arritjes së synimeve të tij/saj;

· Të aplikojë mënyra konstruktive të përgjigjeve ndaj kritikave.
3. Kompetencat profesionale të nxënësve në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
Në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  nxënësi do të jetë i aftë të zhvillojё mё tej kompetencat profesionale tё fituara nё njërin nga profilet mësimore të nivelit III të KSHK, si dhe tё ushtrojë kompetenca tё tjera profesionale, si më poshtë:

· Tё hartojë një plan-bisnesi që lidhet me veprimtaritё profesionale pёrkatёse;
· Të interpretojë, plotësojë dhe përgatisë dokumentacion qё lidhen me veprimtaritё profesionale pёrkatёse;
· Të zbatoje standardet teknike të profesionit përkatës.
· Të interpretojë standardet, kërkesat dhe zbatimin e legjislacionit në sektorin e shpimit të puseve dhe nxjerrjes së naftës dhe gazit;
· Të zbatojë kërkesat teknologjike të parashikuara në projektet e shpimit të puseve dhe nxjerrjes së naftës dhe gazit;
· Të organizojë bashkërendimin e të dhënave gjeologjike me ato inxhinierike;
· Të përzgjedhë pajisjet e ndryshme që përdoren në sondën e shpimit (pus);
· Të zbatojë kërkesat e sigurimit teknik të çdo vendi pune të ekipit (brigadës) në sondë (ndriçim, pastërti, hapësirë etj.);
· Të zbatojë kërkesat për mbrojtjen e mjedisit;
· Të komunikojë me etikë profesionale.
· Të vizatojë format e trajektoreve të puseve të orientuar;
· Të specifikojë tipet e ndryshme të pajisjes së fundit të kolonës së shpimit gjatë shpimit të puseve të orientuar deri në horizontalë;
· Të dallojë veçoritë e shpimit të puseve në det;
· Të zbatojë procedurat për provën e shtresës prodhimtare dhe përvetësimin e pusit;
· Të kryejë kompletimin e pusit për vënien në shfrytëzim të tij;
· Të kryejë vendosjen e pakerit (taposësit të brendshëm) të kolonës; 
· Të hartojë procedurat për braktisjen (abandonimin) e pusit;
· Të plotësojë dokumentacionin përfundimtar të pusit;
· Të përzgjedhë mënyrat e shfrytëzimit të vendburimeve të naftës;
· Të organizojë të gjithë kapacitetet për të bërë të mundur rritjen e koefiçientit të naftënxjerrjes me një shfrytëzim optimal të vendburimit;
· Të ruajë e të mirëmbajë librin (biografinë) e pusit nga fillimi i procesit të shpimit deri në përfundim të shfrytëzimit të pusit. (deri kur abandonohet apo kalon në ruajtje);
· Të parashikojë mundësitë që ofron tregu i punës për kualifikime të mëtejshme;
· Të aplikojë metodat e vlerësimit dhe vetëvlerësimit të aftësive profesionale;
· Të përcaktojë lidhjen dhe ndryshimin midis sipërmarrjes dhe menaxhimit;
· Të aplikojë mjetet e nevojshme për sigurimin, ruajtjen, vlerësimin dhe shpërndarjen e informacionit, për të realizuar vendim-marrje në biznes;
· Të aplikojë elementët e përcaktimit të çmimit; 
· Të zbatojë legjislacionin shqiptar të punës, me theks të veçantë në të drejtat dhe detyrimet e punëdhënësit dhe të punëmarrësit; 
· Të hartojë dokumentacionin teknik dhe ekonomiko-financiar në shpimin e puseve dhe në nxjerrjen e naftës dhe gazit;
· Të zbatojë rregullat e trajtimit dhe të ruajtjes së dokumentacionit.
4. Mundësitë e punësimit dhe të arsimimit të mëtejshëm në përfundim të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
Përfundimi me sukses i kualifikimit profesional “Kërkim, shpim dhe shfrytëzim për naftë, gaz dhe ujë”, niveli IV në KSHK, referuar nivelit IV të KEK, e pajis individin me Certifikatën Profesionale dhe Suplementin përkatës të këtij niveli që përkon me nivelin profesional teknik/menaxher i mesëm në këtë fushë profesionale, të njohur në territorin e Republikës së Shqipërisë.

Ky kualifikim i jep individit mundësinë që t`i drejtohet tregut të punës për punësim në ndërmarrje të ndryshme private/shtetërore që ushtrojnë aktivitet në fushën e kërkimit, shpimit dhe shfrytëzimit të naftës, gazit dhe ujit dhe gjithë sektorët e tyre. Gjithashtu, individi mund të vetëpunësohet në kuadrin e një biznesi individual në fushën e kërkimit, shpimit dhe shfrytëzimit të naftës, gazit dhe ujit. 

Me përfundimin e këtij niveli, individi ka mundësi për të fituar të drejtën e Diplomës së “Maturës Shtetërore Profesionale”, si dhe pajiset me Certifikatën e teknikut/menaxherit të mesëm në këtë fushë profesionale. Me përfundimin e këtij niveli, individi ka mundësi për vazhdimin e arsimimit në nivelin pas të mesëm ose në nivelin e studimeve universitare.

III. Plani mësimor për arsimin profesional në kualifikimin profesional mësimor “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
	Plani mësimor për kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.

	Nr
	Kodi


	Lëndët dhe modulet mësimore 
	Orët javore/

vjetore
	

	
	
	
	Klasa 13
	

	A.
	
	Lëndët e përgjithshme                                               (Gjithsej)
	15/16

(480/512)
	

	1
	
	Gjuhë shqipe
	1
	

	2
	
	Letërsi 
	1
	

	3
	
	Gjuhë e huaj e parë 
	2
	

	4
	
	Gjuhë e huaj e dytë (me zgjedhje të lirë) 
	(1)
	

	5
	
	Matematikë 
	2
	

	6
	
	Fizikë 
	1
	

	7
	
	Biologji  
	2
	

	8
	
	Shkenca sociale  
	1
	

	9
	
	Histori  
	1
	

	10
	
	Gjeografi  
	1
	

	11
	
	Teknologji informacioni dhe komunikimi  
	1
	

	12
	
	Edukim fizik, sporte, shëndet  
	2
	

	B.
	
	Lëndët profesionale                                  (Gjithsej)                                                                                            
	9 (288)
	Kodet 
Njësitë e të nxënit

	1
	L-17-157-22
	Bazat e sipërmarrjes
	2
	NjN-23-IV-0005-24

	2
	L-05-198-24
	Mjedisi dhe zhvillimi i qëndrueshëm 
	1
	NjN-21-IV-0392-25

	3
	L-35-778-26
	Menaxhimi dhe legjislacioni  në industrinë e naftës 
	2
	NjN-21-IV-0389-25

	4
	L-35-779-26
	Shpimi dhe shfrytëzimi i vendburimeve të naftës dhe gazit 
	2
	NjN-21-IV-0390-25

	5
	L-05-780-26
	Siguria në punë dhe mbrojtja e mjedisit në industrinë e naftës 
	2
	NjN-21-IV-0392-25

	C.
	
	Module të detyruar të praktikës profesionale          Gjithsej)
	6 (192)
	

	1
	M-35-2363-26
	Planifikimi  dhe organizimi i punës në kërkim, shpim dhe shfrytëzim për naftë, gaz dhe ujë 
	46
	NjN-21-IV-0389-25

	2
	M-35-2362-26
	Montimi i sondës dhe mbikqyrja e procesit të shpimit të pusit 
	48
	NjN-21-IV-0391-25

	3
	M-35-2364-26
	Organizimi i proceseve të shpimit, shfrytëzimit, transportit dhe trajtimit të naftës dhe gazit 
	54
	NjN-21-IV-0390-25

	4
	M-38-2365-26
	Komunikimi dhe etika profesionale në industrine e naftës 
	44
	NjN-22-IV-0006-24

	
	
	Gjithsej A+B+C
	30/31

(960/992)
	


IV. Udhëzime për planin mësimor

Në klasën 13, viti shkollor ka gjithsej 36 javë (32 javë mësimore + 4 javë provime).
Një javë mësimore ka jo më shumë se 31 orë mësimore (teorike dhe praktike).

Një orë mësimore zgjat 45 minuta.

Kurrikuli i arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  përbëhet nga 3 grupe elementësh kurrikulare:

· Lëndët e kulturës së përgjithshme, të përbashkëta për drejtimet e ndryshme të këtij niveli (programet e detajuara të tyre jepen në një dokument të veçantë të MA.

· Lëndët e kulturës profesionale (programet e përgjithshme janë pjesë e këtij skeletkurrikuli).

· Modulet e praktikave profesionale të detyruara (përshkruesit e tyre janë pjesë e këtij skeletkurrikuli).

Rekomandohet që modulet e praktikës profesionale të realizohen në ndarje ditore 3 orëshe ose 6 orëshe.
V. Udhëzime për procesin mësimor.

Mësimdhënësit e lëndëve teorike profesionale dhe mësimdhënësit e moduleve të praktikave profesionale duhet të përzgjedhin dhe përdorin forma dhe metoda mësimdhënieje të tilla që të nxisin maksimalisht të nxënit aktiv të nxënësve dhe të çojnë në krijimin te ata, të kompetencave profesionale dhe menaxheriale, të plota dhe të qëndrueshme.

E rëndësishme është që planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve të praktikave profesionale të parashikuara dhe shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore etj. Për këtë planifikim duhet një bashkëpunim i ngushtë i personelit mësimdhënës e drejtues të shkollës.

Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre përbën një mekanizëm të fuqishëm motivimi, i cili duhet të shihet me përparësi nga mësimdhënësit.

Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të nxënit në shkollat profesionale të kualifikimit profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
Mësimdhënësit duhet të përdorin metoda të tilla të të nxënit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi. Rekomandohet përdorimi i metodës së “lojës me role”, ku nxënësve tu jepen përgjegjësi në kryerjen e funksioneve menaxhuese dhe drejtuese.
Një parim tjetër që duhet respektuar nga mësimdhënësit është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm të kualifikimit profesional “Kërkim, shpim dhe shfrytëzim për naftë, gaz dhe ujë”.

Në rastin e nxënësve me aftësi të kufizuara, mësimdhënësit duhet të përshtasin programet e lëndëve dhe përshkruesit e moduleve në përputhje me mundësitë e tyre, si dhe të krijojnë kushte për zbatimin e tyre. 
VI. Udhëzime për vlerësimin dhe provimet përfundimtare.

Vlerësimi vjetor i nxënësve në lëndët teorike profesionale dhe modulet e praktikave profesionale bëhet nga vetë mësimdhënësit përkatës, me metoda dhe instrumente vlerësimi të përgatitura ose përzgjedhura nga vetë ata. Vlerësimi i nxënësve të bëhet me nota (4-10) si për lëndët teorike, ashtu edhe për modulet praktike, si gjatë vitit, ashtu edhe në provimet përfundimtare.

Në përfundim të klasës sё 13-tё, nxënësi i arsimuar në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  i nёnshtrohet provimeve të Maturës Shtetërore Profesionale (sipas udhëzimeve të MA dhe MEI) si dhe Provimit të Praktikës Profesionale të Integruar (sipas udhëzimeve të MEI). 
VII. Të dhëna për çertifikatën që fitohet në përfundim të arsimit profesional në kualifikimin profesional mësimor “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK.
Me përfundimin e suksesshëm të arsimit profesional në kualifikimin profesional “Kërkim, shpim dhe shfrytëzim për naftë, gaz dhe ujë”, niveli IV i KSHK, referuar nivelit IV të KEK  shkolla profesionale e pajis nxënësin me Diplomën e Maturës Shtetërore Profesionale, si dhe me Çertifikatën e Teknikut në kerkim, shpim dhe shfrytëzim nafte gazi dhe uji, të cilat njihen në territorin e Republikës së Shqipërisë. Sipas modeleve të miratuara nga MA dhe MEI, këto dëshmi përmbajnë:

a) Të dhënat për nxënësin, shkollën, vitin e përfundimit, kualifikimin e fituar, etj.

b) Të dhëna për rezulatet e arrritura nga nxënësi:

- rezultatet në lëndët e përgjithshme, lëndët profesionale dhe modulet profesionale të klasës 13-të;

- rezultatet e provimeve të Maturës Shtetërore Profesionale dhe të Praktikës Profesionale të Integruar. 

VIII. Programet e përgjithshme të lëndëve teorike profesionale. 

1. Lënda “Bazat e sipërmarrjes” (L-17-157-22).  Kl. 13 – 64 orë 

 Synimet e lëndës “Bazat e sipërmarrjes”, kl. 13.

Në përfundim të trajtimit të lëndës “Bazat e sipërmarrjes”, kl.13, nxënësit duhet:
· Të shpjegojnë lidhjen dhe ndryshimin midis sipërmarrjes dhe menaxhimit

· Të shpjegojnë kuptimin filozofik të kompanisë dhe misionin i saj në tregun e biznesit.

· Të përshkruajnë aktivitetet e biznesit të kryera nga sipërmarrësit në menaxhimin e biznesit 

· Të fitojnë aftësitë themelore dhe teknikat për të udhëhequr dhe menaxhuar një biznes në kontekst të kërkesave aktuale shoqërore.

· Të dallojne tiparet dhe aftësitë menaxheriale që lidhen me punën e suksesshme sipërmarrëse.

· Të shpjegojnë funksionet dhe teknikat e menaxhimit.

· Të shpjegojnë kuptimin dhe nevojen për menaxhimin e burimeve njerëzore (personelit).

· Të menaxhojnë stafin profesional, duke promovuar talentet dhe zhvillimin e mundësive të karrierës

· Të dallojnë konceptet, sistemet, dhe mjetet e nevojshme për të sigurimin, ruajtjen, vlerësimin dhe shpërndarjen e informacionit për vendim-marrjen në biznesin.

·  Të shpjegojnë nevojën e vlerësimit të tregut dhe dobinë e marketingut në biznes, si dhe mënyrën për  të arritur objektivat e tij.

· Të shpjegojnë konceptet financiare dhe mjetet e përdorura për menaxhimin financiar.

· Të hartojnë një plan efektiv biznesi sipas profilit përkatës.

· Të përshkruajnë procesin e financimit nëpërmjet  krijimit të  planit të biznesit dhe analizën e burimeve të financimit.

· Të vlerësojnë qëndrueshmërinë ekonomike për të ardhmen e kompanisë.

· Të dallojnë kuadrin ligjor dhe detyrimet përkatëse si pjesë aktive e vendimarrjes në një biznes. 

· Përmbajtjet e përgjithshme të lëndës “Bazat e sipërmarrjes”, kl.13 - 64 orë

	Tema   1
	Etika dhe komunikimi në biznes
	4 orë

	Tema   2
	Konceptimi i idesë së biznesit, vlerësimi i mundësive dhe rreziqeve
	6 orë

	Tema   3
	Hartimi i planit të biznesit
	6 orë

	Tema   4
	Procedurat e regjistrimit të biznesit
	6 orë

	Tema   5
	Struktura organizative dhe personeli i biznesit
	5 orë

	Tema   6
	Planifikimi, rekrutimi, seleksionimi dhe zhvillimi i burimeve njerëzore
	6 orë

	Tema   7
	Kostimi dhe çmimi i produkteve dhe shërbimeve
	4 orë

	Tema   8
	Kontabiliteti financiar në kuadrin e biznesit 
	6 orë

	Tema   9
	Buxhetimi në biznes
	4 orë

	Tema 10
	Marketingu dhe shitjet në biznes 
	9 orë

	Tema 11
	E – sipërmarrja
	2 orë

	Tema 12
	Veprimet individuale me bankat
	3 orë

	Tema 13
	Siguracionet personale
	3 orë


2. Lënda “Mjedisi dhe zhvillimi i qëndrueshëm” (L-05-198-24), kl. 13 – 32 orë 

 Synimet e lëndës “Mjedisi dhe zhvillimi i qëndrueshëm”

Në përfundim të trajtimit të lëndës “Mjedisi dhe zhvillimi i qëndrueshëm”, kl.13, nxënësit duhet:
· të shpjegojnë kuptimin e qëndrueshmërisë dhe zhvillimit të qëndrueshëm;

· të shpjegojnë objektivat për zhvillim të qëndrueshëm;

· të shpjegojnë kuptimin për aftësitë e gjelbra në një ekonomi të gjelbër;

· të shpjegojnë rëndësinë e aftësive digjitale në përballimin e sfidave globale;

· të analizojnë mjedisin dhe komponentët e tij;

· të shpjegojnë ekosistemet dhe biodiversitetin;   

· të analizojnë ndryshimet klimatike dhe ndikimet e tyre;

· të shpjegojë burimet natyrore të ripërtëritshme dhe jo të ripërtëritshme;

· të përshkruajë mënyrën e shpjegimit të të dhënave mjedisore;

· të shpjegojë rëndësinë e menaxhimit të mbetjeve, riciklimit dhe zgjidhjet digjitale;

· të shpjegojnë kuptimin e cikleve të jetës së produktit dhe krijimin e mbetjeve;

· të përshkruajnë parimet bazë të ekonomisë qarkulluese;

· të shpjegojnë proceset dhe teknologjitë e riciklimit;

· të shpjegojnë dhe japin shembuj nga kualifikimet profesionale mbi reduktimin, ripërdorimin dhe riciklimin;

· të hulumtojnë mbi platformat digjitale për programet e menaxhimit të mbetjeve;

· të shpjegojnë optimizimin e proceseve të riciklimit duke përdorur teknologjinë;

· të shpjegojnë avantazhet e zgjidhjeve digjitale për mirëmenaxhimin e mbetjeve;

· të shpjegojnë rëndësinë e ruajtjes, menaxhimit dhe monitorimit digjital të burimeve ujore në kualifikimet profesionale përkatëse;

· të përshkruajnë praktikat e qëndrueshme të menaxhimit të ujit në fushën profesionale përkatëse;

· të dallojnë dhe përdorin sistemet digjitale të monitorimit të përdorimit dhe cilësisë së ujit;

· të shpjegojnë teknologjitë inteligjente për menaxhimin e qëndrueshëm të ujit;

· të përshkruajnë transportin e qëndrueshëm, lëvizshmërinë e zgjuar dhe zgjidhjet digjitale në kualifikimet profesionale përkatëse;

· të dallojnë opsionet alternative të transportit (p.sh., transporti publik, biçikleta, ecje) si dhe përdorimin e mjeteve elektrike në veprimtari të ndryshme profesionale;

· të dallojnë platformat digjitale për transport të qëndrueshëm si dhe integrimin e teknologjive inovative në sistemet e transportit publik;

· të shpjegojnë kuptimin dhe rëndësinë mbi konsumin e qëndrueshëm, tregun digjital dhe marketingun digjital;

· të dallojnë praktikat etike të konsumit, zgjedhjet e konsumatorëve dhe ndikimet e tyre mjedisore;

· të shpjegojnë praktika dhe platforma të qëndrueshme të tregtisë elektronike si dhe kuptimin për marketingun digjital për promovimin e produkteve eko-miqësore;

· të përshkruajnë modele të qëndrueshme biznesi bazuar në praktika të ekonomisë së gjelbër dhe digjitale;

· të shpjegojnë politikat për zhvillim të qëndrueshëm në fusha të ndryshme profesionale; 

· të shpjegojnë konsideratat etike në qeverisjen digjitale për qëndrueshmëri.

 Përmbajtjet e përgjithshme të lëndës “Mjedisi dhe zhvillimi i qëndrueshëm”, kl. 13 - 32 orë

	Tema 1
	Zhvillimi i qëndrueshëm 
	3 orë

	Tema 2
	Bazat e shkencës mjedisore
	3 orë

	Tema 3
	Menaxhimi i mbetjeve, riciklimi dhe zgjidhjet digjitale
	6 orë

	Tema 4
	Ruajtja, menaxhimi dhe monitorimi digjital i burimeve ujore
	4 orë

	Tema 5
	Transporti i qëndrueshëm, lëvizshmëria e zgjuar dhe zgjidhjet digjitale
	4 orë

	Tema 6
	Konsumi i qëndrueshëm, tregu digjital dhe marketingu digjital
	4 orë

	Tema 7
	Sipërmarrja e gjelbër, inovacioni dhe modelet digjitale të biznesit
	4 orë

	Tema 8
	Politika dhe qeverisja për zhvillim të qëndrueshëm
	4 orë


3. Lënda “Menaxhimi dhe legjislacioni në industrinë e naftës”  (L-35-778-26), kl. 13–64 orë

 Synimet e lëndës “Menaxhimi, legjislacioni dhe siguria në punë në industrinë e naftës”, kl. 13.

Në përfundim të trajtimit të lëndës “Menaxhimi, legjislacioni dhe siguria në punë në industrinë e naftës”, kl.13, nxënësit duhet:

· Të analizojë elementët (komponentët) e hartimit të një buxheti për një sipërmarrje të vogël;

· Të zbatojë fazat e menaxhimit të një projekti (duke identifikuar burimet e nevojshme për një projekt të veçantë);

· Të përdorë teknika mbështetëse për të menaxhuar dhe zbatuar një projekt në situata të ndryshme;

· Të përdorë metoda të zgjidhjes së problemeve në kontekste të ndryshme;

· Të parashikojë mundësitë që ofron tregu i punës për kualifikime të mëtejshme;

· Të analizojë konceptin e ndërmarrjeve me përgjegjësi sociale në kontekste lokale dhe globale;

· Të aplikojë metodat e vlerësimit dhe vetëvlerësimin të aftësive profesionale;

· Të përcaktojë lidhjen dhe ndryshimin midis sipërmarrjes dhe menaxhimit;

· Të analizojë kuptimin dhe nevojën për menaxhimin e burimeve njerëzore (personelit), duke u përqendruar në mënyrën e drejtimit, integrimit, motivimit dhe mbikëqyrjes së tyre;

· Të aplikojë mjetet e nevojshme për sigurimin, ruajtjen, vlerësimin dhe shpërndarjen e informacionit, për të realizuar vendim-marrje në biznes;

· Të vlerësojë dobinë e marketingut në biznes;

· Të zbatojë kuadrin ligjor dhe detyrimet administrative në biznes;

· Të përdorë elementët e përgjithshme të përcaktimit të kostos;

· Të zbatojë konceptin e normimit të punës në përgjithësi, kohët kryesore dhe ndihmëse të punës në makineri ose pajisje;

· Të aplikojë elementët e përcaktimit të çmimit; 

· Të analizojë çmimet e materialeve kryesore dhe atyre ndihmëse që përdoren në fushën e naftës dhe gazit, sipas veçorisë së tyre për mënyrën e furnizimit, afatin dhe ciklin e përdorimit, volumin dhe mënyrën e magazinimit të tyre etj;

· Të analizojë mënyrat e planifikimit të aktivitetit prodhues;

· Të analizojë Mbijetesën, Konkurrencën, Mundësitë dhe Lulëzimin e ndërmarrjes;

· Të analizojë planin operacional dhe buxhetin e njësisë ku punon; 

· Të analizojë mënyrën e organizimit dhe mbikëqyrjes së punës për kualifikimin profesional/menaxhimin e njësive të prodhimit si, ndërmarrje, sektorë, reparte, linja prodhimi, brigadë, etj;

· Të hartojë urdhrat e punës;

· Të hartojë organizimin e procesit të prodhimit, sipas posteve të punës, deri në magazinimin e prodhimit të gatshëm;

· Të përcaktojë rezervën e nevojshme materiale (lëndë të para, ndihmëse, etj.), për të mos penguar procesin e prodhimit;

· Të zbatojë legjislacionin shqiptar të punës, me theks të veçantë në të drejtat dhe detyrimet e punëdhënësit dhe të punëmarrësit; 

· Të zbatojë legjislacionin për kontrata e shërbimit dhe nënshërbimit (nënkontratat);

· Të zbatojë pjesë të plan-vendosjes të njësive të prodhimeve, (skemat e furnizimit të energjisë, të ujit, të telekomunikacionit, skemat e sistemit të sigurisë dhe mbrojtjes nga zjarri, të shkarkimeve të ujërave e të gazrave, të mbetjeve të ngurta);

· Të hartojë dokumentacionin teknik në shpimin e puseve e nxjerrjen e naftës dhe gazit;

· Të hartojë dokumentacionin ekonomiko-financiar në shpimin e puseve dhe nxjerrjen e naftës dhe gazit;

· Të zbatojë rregullat e trajtimit dhe të ruajtjes së dokumentacionit; 

 Përmbajtjet e përgjithshme të lëndës “Menaxhimi dhe legjislacioni në industrinë e naftës”, kl. 13 - 64 orë

	Tema   1
	Komponentët e hartimit të një buxheti për një sipërmarrje të vogël
	3 orë

	Tema   2
	Fazat e menaxhimit të një projekti
	3 orë

	Tema   3
	Ndërmarrjet me përgjegjësi sociale në kontekste lokale dhe globale
	2 orë

	Tema   4
	Metodat e vlerësimit dhe vetëvlerësimit të aftësive profesionale
	2 orë

	Tema   5
	Lidhja dhe ndryshimi midis sipërmarrjes dhe menaxhimit
	2 orë

	Tema   6
	Menaxhimi i burimeve njerëzore
	3 orë

	Tema   7
	Vendim -marrja në biznes
	3 orë

	Tema   8
	Marketingu në biznes
	3 orë

	Tema   9
	Legjislacioni dhe detyrimet administrative në biznes
	4 orë

	Tema  10
	Elementët e përgjithshme të përcaktimit të kostos
	3 orë

	Tema  11
	Normimi i punës
	3 orë

	Tema  12
	Elementët e përcaktimit të çmimit
	3 orë

	Tema  13
	Çmimet e materialeve kryesore dhe atyre ndihmëse
	3 orë

	Tema  14
	Planifikimi i aktivitetit prodhues
	2 orë

	Tema  15
	Konkurrenca
	2 orë

	Tema  16
	Plani operacional dhe buxheti i njësisë
	2 orë

	Tema  17
	Drejtimi/menaxhimi i njësive të prodhimit
	3 orë

	Tema  18
	Legjislacioni shqiptar i punës
	4 orë

	Tema  19
	Të drejtat dhe detyrimet e punëdhënësit dhe të punëmarrësit 
	3 orë

	Tema  20
	Legjislacioni për kontratat e shërbimit dhe nënshërbimit (nënkontratat)
	3 orë

	Tema  21
	Dokumentacioni teknik në shpimin e puseve dhe në nxjerrjen e naftës dhe gazit
	3 orë

	Tema  22
	Ddokumentacioni ekonomiko-financiar në shpimin e puseve dhe në nxjerrjen e naftës dhe gazit
	3 orë

	Tema  23
	Trajtimi dhe të ruajtja e dokumentacionit
	2 orë


4. Lënda “Shpimi dhe shfrytëzimi i vendburimeve të naftës dhe gazit” (L-35-779-26) kl 13 – 64 orë
· Synimet e lëndës “Shpimi dhe shfrytëzimi i vendburimeve të naftës dhe gazit”, kl. 13.

Në përfundim të trajtimit të lëndës “Shfrytëzimi i vendburimeve të naftës dhe gazit”, kl.13, nxënësit duhet:
· Të dallojë veçoritë e teknologjisë për shpimin e puseve të orientuar deri në horizontalë;

· Të specifikojë tipet e ndryshme të pajisjes së fundit të kolonës së shpimit gjatë shpimit të puseve të orientuar deri në horizontalë;
· Të specifikojë fushat e përdorimit të puseve të orientuar deri në horizontalë;

· Të vizatojë format e trajektoreve të puseve të orientuar;

· Të ndjekë procesin e ecurisë së shpimit në tërësi gjatë thellimit të pusit dhe manovrave të ndryshme të tij;

· Të hartojë masat për parandalimin e ndërlikimeve dhe avarive gjatë procesit të shpimit të pusit;

· Të specifikojë karakteristikat teknike të sistemit të qarkullimit të sondës;

· Të specifikojë karakteristikat teknike të sistemit të prodhimit të energjisë së sondës (motorëve);

· Të analizojë rezultatet e procedurave të kolaudimit të sondës përfshirë të gjitha pajisjet dhe nyjet e saj përbërëse;

· Të rishikojë kushtet e sigurimit teknik të çdo vendi pune të ekipit (brigadës) në sondë (ndriçim, pastërti, hapësirë etj.);

· Të organizojë procesin e çimentimit të kolonave të rrethimit në pus si dhe të tapave të çimentos dhe tamponimeve;
· Të përzgjedhë mënyrat e shfrytëzimit të vendburimeve të naftës;

· Të organizojë format e monitorimit dhe treguesit e shfrytëzimit të vendburimeve;

· Të monitorojë ecurinë e treguesve të shfrytëzimit të puseve, të debitit, presionit dhe sasisë së ujit apo të rërës në fluid;

· Të organizojë të gjithë kapacitetet për të bërë të mundur rritjen e koefiçientit të naftënxjerrjes me një shfrytëzim optimal të vendburimit;

· Të interpretojë planin e zhvillimit të vendburimit dhe treguesit e përpunimit;

· Të menaxhojë së bashku me inxhinieret punët për të përgatitur raportin për mos ndotjen e vendit të punës;

· Të kryejë detyrat e tij si teknik për praninë në vendin e punës të ekipit/brigadës, evidentimin e mirëmbajtjes periodike dhe kapitale të pajisjeve të puseve dhe punimeve të kryera në sipërfaqe, në trungun e pusit, në fund të pusit, në zonën pranë fundore dhe në shtresë;

· Të ruajë e të mirëmbajë librin (biografinë) e pusit nga fillimi i procesit të shpimit deri në përfundim të shfrytëzimit të pusit (deri kur abandonohet apo kalon në ruajtje);

· Të mirëmbajë kullat, agregatët, pajisjet sipërfaqësore e nëntokësore duke evidentuar dhe regjistruar gjendjen dhe masat për riparimin ose zëvendësimin e tyre.

· Përmbajtjet e përgjithshme të lëndës “Shpimi dhe shfrytëzimi i vendburimeve të naftës dhe gazit” klasa 13- 64 orë
	Tema  1
	Gjeologjia dhe litologjia e prerjes ku kalon pusi; Komplikacionet teknologjike të prerjes gjeologjike; Projekti i shpimit të një pusi; Montimi i sondës së shpimit
	4 orë

	Tema  2
	Agregatët e fuqisë në sondën e shpimit; Sistemi i qarkullimit dhe pastrimit të lëngut larës; Infrastruktura e sigurimit teknik në sondë; Hermetizimi i grykës së pusit. Preventorët
	4 orë

	Tema  3
	Humbjet hidraulike gjatë qarkullimit të lëngut larës në pus; Ekuilibri i presioneve në pus me presionin e shtresës; Larja e pusit dhe optimizimi i hidraulikës së shpimit
	3 orë

	Tema  4
	Shpimi i puseve të orientuar dhe horizontalë; Shpimi i puseve në det; Shpimi i puseve për shfrytëzimin e ujërave nëntokësorë; Zbatimi i regjimit të shpimit. Optimizimi i regjimit gjatë shpimit të pusit
	4 orë

	Tema  5
	Parandalimi i ndërlikimeve dhe avarive gjatë shpimit të pusit; Çimentimi i kollonave të rrethimit, tapat e çimentos dhe tamponimet
	3 orë

	Tema  6
	Demontimi i sondës së shpimit; Kompletimi i trungut të pusit dhe grykës së pusit në rastet e lënies së pusit në konservim. Braktisja e pusit
	2 orë

	Tema  7
	Përvetësimi dhe kompletimi i pusit për vënien në shfrytëzim
	2 orë

	Tema  8
	Organizimi i punimeve, skema, pajisjet, sistemi i grumbullimit, gazndarja dhe transporti i fluideve. Skema e transportit nga pusi në uzinat e përpunimit. Monitorimi i proceseve
	2 orë

	Tema   90
	Organizimi i punimeve/i proceseve që kryhen në kantier (vëndburim). Detyrat individuale dhe kolektive. Veprimet dhe përgjegjësitë
	2 orë

	Tema   10
	Evidentimi i proceseve të kryera në pus, në librin (biografinë) e pusit nga fillimi i procesit të shpimit deri në përfundim të shfrytëzimit dhe kalimit të pusit në konservim
	2 orë

	Tema   11
	Shfrytëzimi i vendburimeve të naftës me pompa thellësie. Organizimi dhe menaxhimi i punimeve nxjerrjes së naftës. Pajisjet, lëkundësit, pompat e thellësisë. Monitorimi i proceseve
	4 orë

	Tema   12
	Monitorimi i ecurisë së treguesve të shfrytëzimit të puseve, të debitit, presionit dhe sasisë së ujit apo të rërës në fluid
	3 orë

	Tema   13
	Skema, pajisjet, sistemi i grumbullimit, ndarjes dhe transportit të naftës e gazit nga puset në shfrytëzimin e vendburimeve të naftës me errupsion artificial deri në uzinat e përpunimit. Monitorimi i proceseve
	4 orë

	Tema  14
	Planifikimi dhe mirëmbajtja e proceseve dhe operacioneve të remontit dhe të mirëmbajtjes pajisjeve sipërfaqësore dhe nëntokësore për të minimizuar ndalesat e puseve duke organizuar gjithë kapacitetet për të rritur koefiçientin e shfrytëzimit të puseve
	4 orë

	Tema  15
	Planifikimi i punimeve të stimulimit, skemat e kryerjes së proceseve të stimulimit të puseve në zonën pranëfundore në pus. Përpilimi i planit dhe kompleksi i të dhënave që evidentohen
	4 orë

	Tema  16
	Planifikimi i punimeve të izolimit të puseve në zonën pranëfundore në pus. Perforimet. Përpilimi i planit dhe kompleksi i të dhënave që evidentohen. Skemat e realizimit të proceseve
	3 orë

	Tema  17
	Metodat e veprimit në shtresë. Injektimi i ujit. Realizimi i procesit, kontrolli dhe monitorimi
	4 orë

	Tema  18
	Injektimi i avullit dhe gjeneratori. Djegia nëntokësore. Realizimi i procesit, kontrolli dhe monitorimi
	4 orë

	Tema  19
	Injektimi i polimerëve. Realizimi i procesit, reagentët dhe tretësirat  Ndotjet sipërfaqësore gjatë proceseve teknologjike. Kontrolli dhe monitorimi
	4 orë

	Tema 20
	Strategjia e zhvillimit të vendburimit dhe treguesit e përpunimit
	2 orë


5. Lënda “Siguria në punë dhe mbrojtja e mjedisit në industrinë e naftës” (L-05-780-26). kl. 13- 64 orë 

· Synimet e lëndës “Siguria në punë dhe mbrojtja e mjedisit në industrinë e naftës”  kl. 13

Në përfundim të trajtimit të lëndës “Siguria në punë dhe mbrojtja e mjedisit në industrinë e naftës” kl 13, nxënësi duhet:
· të shpjegojë rëndësinë e zbatimit të standardeve dhe legjislacionit në fuqi të rregullave të sigurimit teknik, mbrojtjes në punë dhe mbrojtjes së mjedisit, në industrinë e naftës;
· të përshkruajë masat e sigurisë dhe të mbrojtjes së mjedisit në industrinë e naftës; 

· të shpjegojë rëndësinë e kontrollit periodik dhe mirëmbajtjes teknike të valvulave të sigurisë, tubacioneve, separatorëve dhe aksesorëve të sigurisë teknike;
· të shpjegojë rëndësinë e zbatimit dhe mbikëqyrjes së sinjalistikës së sigurisë në mjediset dhe ambientet e punës;
· të rendisë detyrat dhe përgjegjësitë e punonjësve në lidhje me sigurinë vetjake dhe  sigurinë e vendit, mjeteve mbrojtëse dhe pajisjeve të punës;

· të shpjegojë rëndësinë dhe përdorimin e mjeteve mbrojtëse dhe aparaturave të  sigurisë dhe shpëtimit në rast aksidenti në punë;

· të listojë rastet e mundshme të aksidenteve apo helmimeve në punë, mënyrat e parandalimit;
· të përshkruajë mënyrat e dhënies së ndihmës së parë në rast aksidenti apo helmimi me  mjetet e mbrojtjes individuale dhe kolektive;
· të listojë teknikat e sigurimit gjatë shfrytëzimit dhe remonteve të aparaturave makinerive,  pajisjeve dhe impianteve në industrinë e naftës;
· të listojë rregullat kryesore për parandalimin dhe mbrojtjen nga zjarri; kutisë së MZSH (Mjeteve për Zjarrfikje dhe Shpëtim);
· të shpjegojë veçoritë e dokumentacionit të shkruar dhe miratuar, të sigurimit teknik, NZ dhe mbrojtjes në punë për çdo vend pune;

· të shpjegojë skemat kryesore stacionare dhe të lëvizshme të mbrojtjes kundër zjarrit dhe përdorimit të mjeteve kryesore zjarrfikëse në industrinë e naftës;
·  të shpjegojë masat në rast të mosfunksionimit të mjeteve dhe pajisjeve të sigurisë dhe shmangien e rreziqeve prej tyre;
·  të listojë ndotjet kryesore që formohen në industrinë e naftës  dhe ndikimi i tyre në mjedis;

· të shpjegojë mënyrat e menaxhimit dhe përdorimit të ujrave në industri dhe shtëpi;
· të shpjegojë rëndësinë e përdorimit të sigurt të mjeteve dhe pajisjeve me rrezikshmëri;

· të shpjegojë rëndësinë e proceseve të ndarjes, depozitimit, menaxhimit dhe  magazinimit të mbetjeve të rrezikshme; 

· të shpjegojë rëndësinë e zbatimit të protokolleve në raste të gjendjes së jashtëzakonshme

· të evidentojë përbërësit e ajrit dhe ndotësit e tij të shkaktuar nga industria e naftës;
· të listojë përbërësit e ujit dhe ndotësit e tij të shkaktuar nga industria e naftës;
· të dallojë ndotësit e tokës të shkaktuar nga industria e naftës;
· të listojë parimet e zhvillimit të qëndrueshëm të mjedisit;

· të pershkruajë masat që merren për minimizimin dhe reduktimin e mbetjeve në mjedis nga procese të ndryshme në industrinë e naftës.
· Përmbajtjet e përgjithshme të lëndës “Siguria në punë dhe mbrojtja e mjedisit në industrinë e naftës”. kl. 13 - 64 orë
	Tema 1
	 Standardet dhe legjislacioni në fuqi për rregullat e sigurisë dhe shëndetit 

  në punë;
	4 orë

	Tema 2
	Detyrat dhe përgjegjësitë e punonjësve në industrinë e naftës, zbatimi i standardeve ndërkombëtare
	3 orë

	Tema 3
	Rrgullat e sigurimit teknik gjatë shpimit të pusit
	3 orë

	Tema 4
	Rrgullat e sigurimit teknik gjatë shfrytëzimit të puseve
	3 orë

	Tema 5
	Evidentimi i aksidenteve dhe helmimeve në punë
	4 orë

	Tema 6
	Rregullat e sigurimit teknik gjatë procedurës së remontit
	3 orë

	Tema 7
	Rregullat e sigurimit gjatë përdorimit të makinerive dhe pajisjeve në
industrinë e naftës ,trajnimi i punonjesve
	3 orë

	Tema 8
	Rregullat e sigurimit teknik gjatë transportit dhe trajtimit të naftës
	4 orë

	Tema 9
	Mirembajtja periodike e paisjeve, sistemet e sigurise dhe alarmit
	4 orë

	Tema 10
	Rregullat për parandalimin dhe mbrojtjen nga zjarri
	3 orë

	Tema 11
	Dokumentacioni për sigurinë sipas vendit të punës
	6 orë

	Tema 12
	Mbrojtja e mjedisit sipas legjislacionit shqiptar, lejet mjedisore për aktivitetet naftëmbajtëse
	4 orë

	Tema 13
	Ndotja e tokës, ujit, ajrit dhe ajo akustike
	6 orë

	Tema 14
	Klasifikimi i ndotësve dhe burimet e ndotjes
	4 orë

	Tema 15
	Parandalimi i ndotjes nga industria e naftës, menaxhimi i mbetjeve
	4 orë

	Tema 16
	Metodat e trajtimit të mbetjeve, rehabilitimi i zonave të dëmtuara, institucionet përgjegjëse
	6 orë


IX. Përshkruesit e moduleve të praktikës profesionale të detyruar
1. Moduli “Planifikimi dhe organizimi i punës në kërkim, shpim dhe shfrytëzim për 

naftë, gaz dhe ujë”
Kualifikimi profesional: “Kërkim, shpim dhe shfrytëzim për naftë, gaz dhe ujë”
Niveli: IV i KSHK, referuar nivelit IV të KEK
Klasa: 13
	PËRSHKRUESI I MODULIT

	Titulli dhe Kodi
	PLANIFIKIMI DHE ORGANIZIMI I PUNËS NË KËRKIM, SHPIM DHE SHFRYTËZIM PËR NAFTË, GAZ DHE UJË 


	M-35-2363-26

	Qëllimi i modulit
	
	Një modul praktik që aftëson nxënësit për të kryer veprimtari praktike në planifikimin dhe organizimin e punimeve në procesin e kërkimit, shpimit dhe nxjerrjes së naftës dhe gazit.


	Kohëzgjatja e modulit


	
	46 orë mësimore


	Niveli i parapëlqyer 

për pranim


	
	Nxënësit duhet të kenë përfunduar kl.12 nё nivelin e III të kualifikimit profesional “Kërkim, shpim dhe shfrytëzim për naftë, gaz dhe ujë”. 

	Rezultatet e të  nxënit (RN) dhe procedurat e vlerësimit
	
	RN 1


	Nxënësi planifikon dhe organizon punën në kërkimin dhe shpimin e puseve të naftës dhe gazit

Kriteret e vlerësimit:

Nxënësi duhet të jetë i aftë:

· të interpretojëë projektin e kërkimit dhe shpimit të pusit;

· të organizojë përgatitjen e vendit të punës për fillimin e shpimit të pusit;

· të mbikqyrë përgatitjen e lëngut larës për fillimin e shpimit të pusit,

· të përzgjedhë paisjet e nevojshme për fillimin e shpimit të pusit;

· të zgjedhë daltën për shpimin e konduktorit;

· të zbatojë regjimin e përshtatshëm për shpimin e konduktorit;

· të përcaktojë vlerën e peshës mbi daltë;

· të interpretojë zbatimin e regjimit të shpimit për kollonën e konduktorit;

· të organizojë përzgjedhjen e tubove të rrethimit;

· të përgatisë trungun e pusit për uljen e kollonës së konduktorit;

· të realizojë uljen në pus të kollonës së konduktorit,

· të realizojë çimentimin e kollonës së konduktorit;

· të organizojë montimin e preventorëve;

· të kryejë prova teknike për të provuar hermeticitetin dhe funksionimin e preventorëve;
· të bëjë zgjedhjen e daltës për shpimin e trungut të pusit për kollonën e parë teknike;

· të zbatojë regjimin e shpimit për shpimin e trungut të pusit për kollonën teknike;

· të monitorojë ecurinë e shpimit të trungut të pusit në përputhje me projektin;

· të përzgjedh tubot e rrethimit për uljen e tyre në pus

· të zbatojë rregullat sigurimit teknik, mbrojtjes së mjedisit dhe mbrojtjes nga zjarri.

Instrumentet e vlerësimit:

· Vëzhgim me listë kontrolli.



	
	
	RN 2
	Nxënësi planifikon dhe organizon punën për kryerjen e veprimeve në nxjerrjen e naftës dhe gazit.

Kriteret e vlerësimit:

Nxënësi duhet të jetë i aftë:

· të organizojë vënien në punë të pusit të nxjerrjes së naftës.

· të kryejë lëshimin e pusit nëpërmjet sistemit elektrik.

· të monitorojë parametrat e fillestare pas lëshimit të pusit.

· të kontrollojë ardhjen e fluideve.

· të kryejë matjet e debitit të fluidit në depon individuale të pusit.

· të zbatojë rregullat e sigurimit teknik, mbrojtjes së mjedisit dhe mbrojtjes nga zjarri.

Instrumentet e vlerësimit:

· Vëzhgim me listë kontrolli.


	
	


	Udhëzime për zbatimin e modulit dhe për vlerësimin e nxënësve.   
	
	· Ky modul duhet të trajtohet nё kantjer, në grykë të pusit dhe në grupin e grumbullimit, në kohën e vënies në punë të pusit të nxjerrjes së naftës në shfrytëzimin me pompë thellësie.

· Nxënësit duhet të angazhohen sa më shumë në veprimtari konkrete, në mbështetje të përvetësimit të njohurive që trajton moduli. 

· Gjithashtu ata duhet të angazhohen  në pёrdorimin e mjeteve levizëse dhe pajisjeve që përdoren në operacionet e nxjerrjes së naftës dhe gazit.

· Gjatë vlerësimit të nxënësve duhet të zbatohet sa më shumë kontrolli i demonstrimit praktik të shprehive të fituara.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet, dhe materialet e mëposhtme:

· Kantier (sondë), në kohën e montimit të një sonde shpimi
· Materialet e nevojshme për përgatitjen e LL (lëngut larës)
· Kompleti i mjeteve, veglave dhe pajisjeve për montimin e sondës;

Manuale, materiale udhëzuese, dokumentacion teknik në mbështetje të çështjeve që trajtohen në modul.



2. Moduli “Montimi i sondës dhe mbikqyrja e procesit të shpimit të pusit”
Kualifikimi profesional: Kërkim, shpim dhe shfrytëzim për naftë, gaz dhe ujë
Niveli: IV i KSHK, referuar nivelit IV të KEK
Klasa: 13
	PËRSHKRUESI I MODULIT

	Titulli dhe Kodi
	MONTIMI I SONDËS DHE MBIKQYRJA E PROCESIT TË SHPIMIT TË PUSIT

	M-35-2362-26

	Qëllimi i modulit
	
	Një modul praktik që aftëson nxënësit për të kryer veprimtari praktike në organizimin e punimeve në procesin e montimit dhe mbikqyrjes së procesit të shpimit.


	Kohëzgjatja e modulit
	
	48 orë mësimore


	Niveli i parapëlqyer 

për pranim


	
	Nxënësit duhet të kenë përfunduar kl.12 të nivelit të  III të KSHK, në kualifikimin profesional “Kërkim, shpim dhe shfrytëzim për naftë, gaz dhe ujë”.

	Rezultatet e të  nxënit (RN) dhe procedurat e vlerësimit
	
	RN 1 
	Nxënësi mbikëqyr parapërgatitjen e vendit për vendosjen e sondës së shpimit.

Kriteret e vlerësimit:
Nxënësi duhet të jetë i aftë:

· të organizojë sheshin për planvendosjen e bazamenteve për shpimin e pusit;
· Të interpretojë skicat e planvendosjes së bazamenteve për shpimin e pusit;

· të drejtojë punimet për përgatitjn e bazamenteve për montimin e këmbëve të kullës dhe motorëve të sondës;
· të mbikëqyrë punimet për përgatitjen e bazamenteve për montimin e pompave të shpimit dhe arganellos;
· të drejtojë punimet për përgatitjen e bazamenteve për montimin e paisjeve të pastrimit e qarkullimit të lëngut larës; 

· të mbikëqyrë punimet për përgatitjen e bazamenteve për montimin e  magazinës së reagentëve kimikë;
· të drejtojë punimet për përgatitjen e bazamenteve për montimin e zyrave dhe laboratorëve të pusit;
· të mbikëqyrë punimet për hapjen dhe izolimin e gropës në tokë për rezervimin e lëngut larës;
· të zbatojë rregullat sigurimit teknik, mbrojtjes së mjedisit dhe mbrojtjes nga zjarri;
Instrumentet e vlerësimit:

· Vëzhgim me listë kontrolli.

	
	
	RN 2 
	Nxënësi mbikqyr montimin e sondës së shpimit.
Kriteret e vlerësimit:

Nxënësi duhet të jetë i aftë:

· të interpretojë teknikat e montimit të arganellos, kullës dhe paisjeve energjitike.

· të interpretojë teknikat e montimit të  bazamentit të sondës dhe shkallët metalike.

· të interpretojë teknikat e montimit të bazës mbështetëse të tubave të shpimit dhe pompat e LL (lëngut larës)
· të interpretojë teknikat e montimit të pajisjeve të sistemit të pastrimit dhe të qarkullimit të lëngut larës.

· të interpretojë teknikat e montimit të sistemit të ulje-ngritjeve të instrumentit të shpimit. 

· të interpretojë teknikat e montimit të bazamentit të tubave dhe planin rrëshqitës në sondë
· të interpretojë teknikat e montimit të aparatit të treguesit të peshës (drillometrin) së   shpimit.

· të mbikqyrë kontenierët, laboratorët dhe magazinën e reagentëve kimikë.

· të mbikqyrë fillimin e shpimit të pusit.

· të mbikqyrë zbatimin e rregullave të sigurimit teknik, mbrojtjes së mjedisit dhe mbrojtjes nga zjarri.

Instrumentet e vlerësimit:

· Vëzhgim me listë kontrolli.



	
	
	RN 3
	Nxënësi mbikqyr  procesin e shpimit dhe përgatitjes së lëngut larës.

Kriteret e vlerësimit:

Nxënësi duhet të jetë i aftë:

· të interpretojë projektin dhe të organizojë përgatitjet e nevojshme për fillimin e shpimit të pusit;

· të mbikëqyrë përgatitjen e lëngut larës për fillimin e shpimit të pusit;
· të mbikëqyrë zgjedhjen dhe mbërthimin e daltës për shpimin e konduktorit;

· të interpretojë rregullat për regjimin e përshtatshëm në shpimin e pusit;

· të përcaktojë vlerën e një linje në aparatin e matjes së peshës (drillometër);

· të mbikëqyrë zbatimin e  regjimit të shpimit për kollonën e konduktorit;

· të mbikëqyrë përgatitjen e tubave të rrethimit dhe rreshtimin e tyre në urën e tubave sipas rradhës së uljes në pus;

· të shpjegojë përgatitjen e trungut të pusit dhe realizimin e uljes së kollonës së konduktorit;

· të mbikëqyrë montimin e preventorëve dhe të kryejë prova teknike për të provuar hermeticitetin dhe funksionimin e preventorëve;

· të interpretojë mënyrën e zgjedhjes dhe mbërthimit të daltës për shpimin e trungut të pusit në kollonën e parë teknike;

· të interpretojë zbatimin e regjimit të shpimit të trungut të pusit për kollonën teknike;

· të monitorojë/interpretojë shpimin e trungut të pusit për uljen e kollonës teknike;

· të komunikojë me profesionalizëm dhe me etikë profesionale.

· të zbatojë rregullat sigurimit teknik, mbrojtjes së mjedisit dhe mbrojtjes nga zjarri.

Instrumentet e vlerësimit:

Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve.
	· 
	· Ky modul duhet të trajtohet nё kantier (sondë), në kohën e montimit të një sonde shpimi. Në kushtet kur koha e praktikës nuk korespondon me kohën e montimit, atëherë praktika mund të kryhet në një sondë shpimi në kohën kur ajo është në aktivitet shpimi dhe mësimdhënësi demonstron pranë sondës të gjitha veprimet praktike që kryhen për montimin e sondës.
· Nxënësit duhet të angazhohen sa më shumë në veprimtari konkrete, në mbështetje të përvetësimit të njohurive që trajton moduli. 

· Gjithashtu ata duhet të angazhohen  në pёrdorimin e mjeteve dhe pajisjeve që përdoren në proceset e montimit të sondës së shpimit.
· Gjatë vlerësimit të nxënësve duhet të zbatohet sa më shumë kontrolli i demonstrimit praktik të shprehive të fituara.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet, dhe materialet e mëposhtme:

· Kantier (sondë), në kohën e montimit të një sonde shpimi
· Kompleti i mjeteve, veglave dhe pajisjeve për montimin e sondës;

· Materialet e nevojshme për përgatitjen e lëngut larës

· Manuale, materiale udhëzuese, dokumentacion teknik në mbështetje të çështjeve që trajtohen në modul.



3.  Moduli “Organizimi i proceseve të shpimit, shfrytëzimit, transportit dhe trajtimit të naftës dhe gazit” 

Kualifikimi profesional: “Kërkim, shpim dhe shfrytëzim për naftë, gaz dhe ujë”
Niveli: IV i KSHK, referuar nivelit IV të KEK
Klasa: 13
	
	PËRSHKRUESI I MODULIT
	

	Titulli dhe Kodi
	ORGANIZIMI I PROCESEVE TË SHPIMIT, SHFRYTËZIMIT, TRANSPORTIT DHE TRAJTIMIT TË NAFTËS DHE GAZIT

	M-35-2364-26

	Qëllimi i modulit
	Një modul praktik që aftëson nxënësit për të kryer veprimtari praktike në organizimin e proceseve të shpimit, shfrytëzimit, transportit të naftës e gazit, në zbërthimin e skemave të transportit të naftës, në tubacione dhe magjistrale, në identifikimin e stacioneve të pompimit dhe të kompresorëve në rrugën e transportit të naftës nga grupet e grumbullimit, në uzinat e përpunimit apo në konsumatorë të tjerë.



	Kohëzgjatja e modulit
	54 orë mësimore


	Niveli i parapëlqyer 

për pranim


	Nxënësit duhet të kenë përfunduar kl.12 nё nivelin e III të kualifikimit profesional “Kërkim, shpim dhe shfrytëzim për naftë, gaz dhe ujë”.

	Rezultatet e të  nxënit (RN) dhe procedurat e vlerësimit
	RN 1 

	Nxënësi organizon veprime praktike për venien në shfytëzim të pusit/eve për nxjerrjen e naftës dhe gazit

Kriteret e vlerësimit:

Nxënësi duhet të jetë i aftë:

· të përzgjedhë tubot e prodhimit, purtekat dhe pajisjet e grykёs sё pusit.

· të kryejë/drejtojë operacionet e uljes sё tubove, purtekave dhe pompës së thellësisë 

· të llogarisë karakteristikat e lëkundësit (S, n) dhe të vendosë hapin dhe numrin e rrotullimeve (S,n), për debitin e dhënë.

· të drejtojё punimet e mbylljes së pusit dhe të monitorojë sigurinë e lëkundësit, të sistemit elektrik dhe sigurinë e territorrit rreth pusit.

· të mbikqyrë me kujdes të gjitha pajisjet dhe mekanizmat (kulla dhe organellon) gjatё ulje-ngritjes së tubove, purtekave dhe pompës.

· të zbatojë rregullat sigurimit teknik, mbrojtjes së mjedisit dhe mbrojtjes nga zjarri.

Instrumentet e vlerësimit:

· Vëzhgim me listë kontrolli.


	
	RN 2
	Nxënësi organizon dhe mbikqyr procedurën e shpimit të pusit.
Kriteret e vlerësimit:

Nxënësi duhet të jetë i aftë:

· të interpretojë projektin e shpimit të pusit.

· të zbatojë procedurën e shpimit mekanik të pusit duke dhënë peshën mbi daltë në vlerat e përcaktuara në projektin e shpimit;

· të analizojë programin e tubimit të pusit;

· të analizojë  gjendjen e sforcimeve që do të veprojnë në kollonën e rrethimit;

· të mbikqyrë përgatitjen e trungut te pusit për tubim nëpërmjet ratifikimit dhe cikleve të qarkullimit;

· të mbikqyrë përgatitjen e lëngut larës për mbushjen e tubingut;

· të mbikqyrë përgatitjen e kokës se çimentimit;
· të mbikqyrë montimin e tubave te rrethimit njëri pas tjetrit;
· të analizojë programin e çimentimit të pusit;

· të mbikqyrë zbatimin e procedurës se përgatitjes, montimit dhe lidhjes së linjave me linjat e agregatëve të çimentimit të pusit për kryerjen e procesit të çimentimit të pusit;
· të zbatojë proceduren e fillimit të procesit të çimentimit të kollonës së rrethimit;
· të kontrollojë parametrat e solucionit të çimentos në vaskën e thithjes së agregatit të çimentimit;
· të zbatojë procedurën e ndjekjes së procesit të çimentimit duke vëzhguar presionet e linjave të shtytjes;

· të përcaktojë përfundimin e procesit të pompimit të solucionit të çimentos;

· të kujdeset për vendin dhe mjetet e punës;
· të zbatojë rregullat e sigurimit teknik dhe të ruajtjes së mjedisit; Instrumentet e vlerësimit:

· Vëzhgim me listë kontrolli.


	
	RN 3
	Nxënësi organizon dhe mbikqyr veprimet praktike për transportin e naftës nga pusi i prodhimit në stacionin qëndror para dërgimit në uzinën e përpunimit.

Kriteret e vlerësimit:

Nxënësi duhet të jetë i aftë:

· të zbërthejë skemat dhe nyjet e ndryshme të projektit të transportit të naftës.

· të identifikojë nyjet e bashkimit të tubacioneve, të saraqineskave apo të valvolave të ndryshme dhe funksionimin e tyre.

· të kontrolloje nyjet ndërmjetëse si gazndarësit, valvolat e frymëmarrjes.

· të kryejë operacionet e mbushjes dhe të shkarkimit të tyre në varësi të debitit të grumbulluar/prodhuar.

· të zgjedhë linjat e transportit të fluideve dhe magjistralin në depot individuale, në depot e grumbullimit të naftës në grup dhe në sektor.

· të vendosë pompën e shtytjes së naftës në funksionim. 

· të kryejë riparimet dhe mirëmbajtjen e pompave.

· të monitorojë presionet gjatë pompimit të naftës dhe të marrë masa për mënjanimin e mbi presionit të lejuar.

Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve.   
	
	· Ky modul duhet të trajtohet nё sondë shpimi, pus nxjerrje dhe grupet e grumbullimit dhe transportit të naftës në vendburim.

· Nxënësit duhet të angazhohen sa më shumë në veprimtari konkrete, në mbështetje të përvetësimit të njohurive që trajton moduli. 

· Gjithashtu ata duhet të angazhohen  në pёrdorimin e mjeteve dhe pajisjeve të kontrollit që përdoren gjatë grumbullimit dhe transportit të naftës dhe gazit.

· Gjatë vlerësimit të nxënësve duhet të zbatohet sa më shumë kontrolli i demonstrimit praktik të shprehive të fituara.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet, dhe materialet e mëposhtme:

· Kantier (sondë), në kohën e shpimit
· Kompleti i mjeteve, veglave dhe pajisjeve për shpimin e pusit;

Manuale, materiale udhëzuese, dokumentacion teknik në mbështetje të çështjeve që trajtohen në modul.



4. Moduli “Komunikimi dhe etika profesionale në industrinë  e naftës”
Kualifikimi profesional: “Kërkim, shpim dhe shfrytëzim për naftë, gaz dhe ujë”

Niveli: IV i KSHK, referuar nivelit IV të KEK
Klasa: 13

	
	PËRSHKRUESI I MODULIT
	

	Titulli dhe Kodi
	KOMUNIKIMI DHE ETIKA PROFESIONALE NË INDUSTRINË E NAFTËS 

	M-38-2365-26

	Qëllimi i modulit
	Një modul që aftëson nxënësit për të  zhvilluar aftësitë e komunikimit profesional dhe të formojë sjellje etike , të nevojshme për integrimin e tyre në mjediset e punës së industrisë së naftës.


	Kohëzgjatja e modulit
	44 orë mësimore


	Niveli i parapëlqyer 

për pranim
	Nxënësit duhet të kenë përfunduar kl.12 nё nivelin e III të kualifikimit profesional “Kërkim, shpim dhe shfrytëzim për naftë, gaz dhe ujë”.

	Rezultatet e të  nxënit (RN) dhe procedurat e vlerësimit
	RN 1 


	Nxënësi zbaton teknikat e komunikimit gjatë punës 

Kriteret e vlerësimit:

Nxënësi duhet të jetë i aftë: 

· të interpretojë rëndësinë e komunikimit profesional në mjediset e punës së industrisë së naftës.

· të përdorë forma të komunikimit verbal dhe të shkruar në 

situata  të ndryshme pune.

· të zbatojë rregullat e komunikimit të sigurt për informacion teknik.

· të komunikojë në mënyrë korrekte me eprorët, kolegët dhe 

institucionet.

· të zbatojë rregullat bazë të komunikimit  në raste rreziku dhe aksidenti

· të reagojë me komunikim të strukturuar në raste emergjente ose situata rreziku.

· të shkëmbejë informacion për problemet dhe të rejat e ditës,  sipas rastit; 

· të zbatojë parimet për barazi gjinore, racore, kulturore, fetare, etj., gjatë komunikimit;
· të koordinojë saktë punën në grup me teknikët dhe specialistët e tjerë në veprimtari të ndryshme profesionale; 

· të respektojë hierarkinë, sipas organigramës në ndërmarrje; 

· të demonstrojë iniciativë, korrektësi, zbatueshmëri të afateve kohore dhe vetëkontroll; 

· të marrë dhe të përcjellë mesazhe të qarta në komunikim;

· të marrë/japë udhëzime duke përdorur terminologjinë profesionale, sipas rregullave të komunikimit me bashkëpunëtorë për realizimin e detyrës;
· të zgjidh ankesat dhe mosmarrëveshjet me eprorët, kolegët, vartësit dhe komunitetin në kohën e duhur.
Instrumentet e vlerësimit:

· Vëzhgim me listë kontrolli.


	
	RN 2
	Nxënësi zbaton kodin e etikës profesionale në industrine e naftës.

Kriteret e vlerësimit:

Nxënësi duhet të jetë i aftë:

· të analizojë parimet bazë të etikës profesionale në industrinë e naftës

· të zbatojë kodin e etikës në punë;

· të japë zgjidhje për problematikat gjatë punës në mënyrë 

       etike dhe profesionale; 

· të argumentojë rëndësinë e ndershmërisë dhe integritetit profesional në vendimmarrje.

· të përdorë terminologji teknike dhe profesionale gjatë punimeve në ndërmarrje të industrisë naftënxjerrëse;

· të ruajë kofidencialitetin etik të procesit të prodhimit, sipas rregullore së brendshme të ndërmarrjes;

·  të zbatojë parimet e barazisë gjinore, racore, kombëtare, kulturore,  fetare, etj, gjatë punës në ndërmarrje. 

· të respektojë rregullat etike në marrëdhëniet profesionale dhe në kryerjen e detyrave.

· të identifikojë sjellje etike dhe joetike në mjedisin e punës.

· të shmange konfliktet e interesit

· te kontribuoje ne krijimin e nje kulture etike pune.

· të vlerësojë përgjegjësinë profesionale ndaj sigurisë, mjedisit dhe komunitetit. 

· të zbatojë parimet kryesore të etikës profesionale në punë 

· të zbatojë standarde etike gjatë praktikës mësimore ose situatave të simuluara.
Instrumentet e vlerësimit:
· Vëzhgim me listë kontrolli.


	
	RN 3
	Nxënësi demonstron sjellje profesionale dhe përgjegjesi sociale në industrinë e naftës.  
Kriteret e vlerësimit:

Nxënësi duhet të jetë i aftë:

· të demonstrojë sjellje profesionale në vendin e punës.

· të respektojë rregullat e sigurisë dhe shëndetit në punë.

· të përdorë pajisje mbrojtëse sipas rregullave.

· të kuptojë ndikimin e industrisë së naftës në mjedis.

· të zbatojë praktika pune miqësore me mjedisin.

· të tregojë disiplinë dhe korrektësi në orarin e punës.

· të reagojë në mënyrë profesionale në situata konflikti.

· të respektojë përgjegjësitë sociale të profesionit.

· të kontribuojë në një mjedis pune të sigurt.

· të  zbatojë parimet etike në raste konkrete studimore  të industrisë së naftës.
· të zhvillojë vetëdije profesionale dhe qytetare.

· të vlerësojë përgjegjësinë profesionale ndaj sigurisë, mjedisit dhe komunitetit.
Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit dhe për vlerësimin e nxënësve.   
	
	· Ky modul duhet të trajtohet në bazën e zhvillimit të praktikave në shkollë  si dhe në mjedise pune ku punohet.

· Mësimdhënësi i praktikës duhet të përdorë sa më shumë të jetë e mundur demonstrimet konkrete të komunikimit dhe etikës profesionale në punë.

· Nxënësit duhet të angazhohen në veprimtari konkrete pune për zbatimin e komunikimit dhe etikës profesionale në punë.

· Gjatë vlerësimit të nxënësve duhet të vihet theksi te verifikimi i 

shkallës së arritjes së shprehive praktike për zbatimin e komunikimit dhe etikës profesionale në punë.

· Gjatë vlerësimit të nxënësve duhet të theksohen shprehitë praktike të zbatimit të komunikimit dhe etikës profesionale në punë.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të nxënit.


	Kushtet e

e domosdoshme për realizimin e modulit
	
	Për realizimin si duhet të modulit është e domosdoshme të sigurohen mjediset, veglat, pajisjet, dhe materialet e mëposhtme:

· Mjedise të praktikës për punime te ndryshme në industrinë e naftës.

· Kompjuter, fotokopje, shërbim interneti dhe programe kompjuterike   për të përgatitur dokumentet e nevojshme.
· Dokumentacion teknik, katallogë, manuale, udhëzuesa, materiale të shkruara në mbështetje të çështjeve që trajtohen në modul.

· Bashkëpunim me biznese prodhuese në industrinë e naftës.



XI. Programi orientues për provimet përfundimtare.
Programi orientues për provimin përfundimtar të kualifikimit profesional “Kërkim, shpim dhe shfrytëzim për naftë, gaz dhe ujë”, përmban kompetencat më të rëndësishme dhe më përfaqësuese për këtë kualifikim profesional, të trajtuara në modulet e detyruara të praktikës profesionale në klasën e 13-të, që i përket këtij niveli.

Ky program i ndihmon nxënësit të përqendrohen në ato kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësimdhënësit për organizimin e punës, për përsëritjen dhe kontrollin përfundimtar të arritjeve të nxënësve. 

Për drejtuesit e të gjitha niveleve, këto programe krijojnë mundësinë e verifikimit paraprak të shkallës së përgatitjes përfundimtare të nxënësve brenda një institucioni të caktuar shkollor, i cili mund të realizohet, duke zhvilluar testime përmbledhëse.

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit/es në botën e punës, por edhe që krijojnë vazhdimësinë e shkollimit të tij/saj në shkollat e larta apo në arsimin pas të mesëm.

Gjatë përgatitjes së nxënësve për provimet përfundimtare, është e rëndësishme që herë pas here mësimdhënësit të zhvillojnë testime të nxënësve, me teste praktike, që mund t’i hartojnë vetë. Gjatë hartimit të përmbajtjes së tyre duhen mbajtur parasysh kompetencat e përfshira në këtë program, si edhe udhëzimet për vlerësimin e nxënësve.
Përmbajtja e programit për Provimin e Praktikës Profesionale të integruar

Programi orientues për provimin e praktikës profesionale të integruar, në kualifikimin profesional “Kërkim, shpim dhe shfrytëzim për naftë, gaz dhe ujë”, është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës. 

a) Lista e kompetencave profesionale për të cilat duhet të vlerësohen nxënësit, detyrat e punës dhe pikët për secilën kompetencë:
	Nr
	Kompetencat profesionale
	Detyrat e punës
	Pikët

	1.
	Të kryejë veprimtari praktike në montimin dhe mbikqyrjen e procesit të shpimit të pusit.

	Detyra 1: “Montimi dhe mbikqyrja e procesit të shpimit të pusit”.
	25

	2.
	Të kryejë veprimtari praktike në procesin e planifikimit dhe organizimit të punës në kërkim, shpim dhe shfrytëzim për naftë, gaz dhe ujë.

	Detyra 2: “Planifikimi dhe organizimi i punës në kërkim, shpim dhe shfrytëzim për naftë, gaz dhe ujë”.
	25

	3.
	Të kryejë veprimtari praktike në organizimin e proceseve të shpimit, shfrytëzimit dhe transportit të naftës dhe gazit.
	Detyra 3: “Organizimi i proceseve të shpimit, shfrytëzimit dhe transportit të naftës dhe gazit”.
	25

	4.
	Të kryej veprimtari praktike në procesin e komunikimit dhe etikës profesionale në industrinë e naftës.
	Detyra 4: “Komunikimi dhe etika profesionale në industrine e naftës”.

	Totali
	100


b) Skema e vlerësimit me nota:

	Pikët e fituara
	Notat

	0 - 40
	4

	41 - 50
	5

	51 - 60
	6

	61 - 70
	7

	71 - 80
	8

	81 - 90
	9

	91 - 100
	10


Shënime:
· Provimi praktik do të realizohet me anë të metodës së vlerësimit të nxënësve në “detyra pune” (në tabelë tregohen detyrat kryesore të punës). Provimi do të realizohet në laboratorët e praktikave pranë shkollave profesionale për të gjitha ato procese që garantohen plotësisht në ambientet e bazës praktike. Për proceset që nuk garantohen në laboratorin e praktikave të shkollës, ato do të kryhen në ndërmarrje apo biznese, që plotësojnë kushtet për realizimin e tyre. Në rast të kundërt, rekomandohen si zgjidhje e vetme përfundimtare programet e virtualizimit dhe simulimit. 

· Koha për realizimin e të gjitha detyrave duhet të jetë jo më shumë se 3 (tre) orë, në përputhje kjo me Udhëzimin “Për organizimin dhe zhvillimin e provimeve në arsimin dhe formimin profesional”, në fuqi. 

· Në vlerësimin e kompetencave profesionale, rekomandohet t’i lihet hapësirë për vlerësime edhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara. Komisioni i vlerësimit duhet të hartojë paraprakisht pyetjet për bashkëbisedimin profesional. 

· Në çdo detyrë respektimi i rregullave të sigurimit teknik dhe mbrojtjes së mjedisit duhet të jenë domosdoshmërisht të përfshira në vlerësim.

· Për çdo detyrë, komisioni i vlerësimit duhet të përgatitë instrumentet përkatëse të vlerësimit, sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj.

· Për realizimin e detyrës, nxënësve duhet t’u sigurohen mjete, pajisjet si dhe materialet për realizimin e këtyre detyrave. 

· Nxënësit duhet t’i realizojë të gjitha detyrat.

· Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si vetëkontrolli, përgjegjshmëria, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme si dhe komunikimi, bashkëpunimi në grup, bashkëveprimi ndërmjet njëri tjetrit etj.

· Gjithashtu, komisioni duhet të hartojë dhe një listë kriteresh vlerësimi për detyrën përfundimtare, si dhe mund të hartohet një grafik për përcaktimin e kohës së realizimit të secilës detyrë.

· Komisioni i provimit për secilën detyrë parapërgatit tezat e provimit ku nxënësi në mënyrë të rastësishme zgjedh njërën prej tyre. Komisioni i provimit duhet të përgatitë paraprakisht instrumentin e vlerësimit me procedurat/hapat/etapat e kryerjes së detyrave. Komisioni nuk duhet të ndërhyjë gjatë zhvillimit të provimit. 

· Detyrat e përcaktuara nga komisioni, paraqiten me anë të fletëve të punës (tezave të provimit), të cilat do të përzgjidhen nga nxënësit në mënyrë të rastësishme (duhet të hartohen disa variante për secilën detyrë). 

· Nxënësit do të vlerësohen me anë të “listës së kontrollit”, me anë të së cilës verifikohen arritjet e tyre kundrejt “kritereve të vlerësimit”. 

· Fletët e punës (tezat e provimit), udhëzuesi dhe grafiku i kohës të bashkangjitura janë të detyrueshme t’i jepet çdo nxënësi. Gjithashtu një kopje bashkë me listën e vlerësimit mbahet nga komisioni. Në fund bëhet lidhja e fletës së punës së nxënësit me listën e kontrollit për arsye dokumentimi.
Detyra 1: “Montimi dhe mbikqyrja e procesit të shpimit të pusit”
Kjo detyrë do të realizohet në fushën e prodhimit pranë një sonde shpimi ose simulim në bazën e zhvillimit të praktikave të shkollës. Detyra do të kryhet në grup. Nxënësve ju vihen në dispozion të gjitha materialet dhe paisjet e nevojshme që duhen për realizimin e kësaj detyre. Nxënësit duhet të kryejnë veprimtari praktike pune të tilla, si përzgjedhja e veglave të punës për montimin dhe mbikqyrjen e procesit të shpimit të pusit, hartimin e një plani pune të ndarë në hapa sipas radhës që kërkon ky proces. Komisioni i vlerësimit duhet të përgatisë paraprakisht instrumentet e vlerësimit me hapat/etapat e procesit dhe nuk duhet të ndërhyjë gjatë zhvillimit të provimit. Vlerësimi i kësaj detyre bëhet me pikë me anë të listës së kontrollit, në bazë të përmbushjes së gjithë proceseve/hapave përkatëse të çdo nxënësi, si dhe në bazë të instrumenteve përkatëse të vlerësimit.

Detyra 2: “Planifikimi dhe organizimi i punës në kërkim, shpim dhe shfrytëzim për naftë, gaz dhe ujë”
Kjo detyrë do të realizohet në bazen e praktikave profesionale në shkollë ose pranë një biznesi te fushes se shpimit te puseve. Detyra do të kryhet në mënyrë individuale. Nxënësi do të simulojë (ose kryejë në se provimi realizohet pranë biznesit)kryerjen e veprimtarive praktike pune, të tilla si përgatitja e vendit dhe mjeteve të punёs, mirëmbajtja e ambjenteve të punës, planifikimi dhe organizimi i punës në kërkim, shpim dhe shfrytëzim për naftë, gaz dhe ujë, pёrcaktimi i treguesve sasiorё dhe cilёsorё tё procesit, përcaktimin e rradhës së kryerjes së proceseve, përzgjedhja e lëndëve ndihmëse, drejtimi i proceseve të punës. Komisioni i provimit duhet të përgatisë paraprakisht instrumentin e vlerësimit. Komisioni nuk duhet të ndërhyjë gjatë zhvillimit të provimit. Vlerësimi i kësaj detyre bëhet me listë kontrolli në bazë të instrumenteve përkatëse të vlerësimit.

Detyra 3: “Organizimi i proceseve të shpimit, shfrytëzimit dhe transportit të naftës dhe gazit”
Kjo detyrë do të realizohet në bazën e praktikave profesionale në shkollë ose pranë një biznesi të fushës së nxjerrjes së naftës. Detyra do të kryhet në mënyrë individuale. Nxënësi do të simulojë (ose do të kryejë, nëse provimi do të realizohet pranë biznesit) kryerjen e veprimtarive praktike pune, të tilla si Organizimi i proceseve të shpimit, shfrytëzimit, leximi i aparateve matëse të presionit, manovrimi me anë të by pasit për ndryshimin e  presionit në linja dhe në pompat e transportit, përgatitja dhe plotësimi i dokumentacionit teknik gjatë procesit të nxjerrjes së naftës, planifikimi i bazës materiale për realizimin e shërbimeve.

Komisioni i provimit duhet të përgatisë paraprakisht instrumentet e vlerësimit me hapat/etapat e procesit.

Komisioni i provimit parapërgatit tezat e provimit ku nxënësi në mënyrë të rastësishme zgjedh njërën prej tyre. 

Komisioni nuk duhet të ndërhyjë gjatë zhvillimit të provimit. 

Vlerësimi i kësaj detyre bëhet anë të listës së kontrollit e cila është hartuar paraprakisht nga komisioni.

Detyra 4: “Komunikimi dhe etika profesionale në industrine e naftës”.

Kjo detyrë do të realizohet në bazën e praktikave profesionale nё shkollё ose pranё njё kompanie ku nxirret, trajtohet dhe transportohet nafta bruto.

Detyra do të kryhet në mënyrë individuale. Nxënësi do të simulojë (ose kryejë, nëse provimi realizohet pranë biznesit) kryerjen e veprimtarive praktike të punës, të tilla si komunikimi dhe etika profesionale në industrine e naftës. Të hartojë draft raport mbi zhvillimin e punës në kantier. Komisioni i provimit duhet të përgatisë paraprakisht instrumentet e vlerësimit me hapat/etapat e procesit. Komisioni i provimit parapërgatit tezat e provimit ku nxënësi në mënyrë të rastësishme përzgjedh njërën prej tyre. 

Komisioni nuk duhet të ndërhyjë gjatë zhvillimit të provimit. Vlerësimi i kësaj detyre bëhet me anë të listës së kontrollit.

